પ્રશાંત મહાસાગરને બે ભાગે વહેંચતી આંતરરાષ્ટ્રીય દિનાંક રેખા ગ્રીનીચના 0 અંશ રેખાંશ જેવી સીધી નથી.વાંકી ચુકી છે કેમ કે ઉતરમાં રશિયાનો તેમજ અમેરિકાનો કેટલોક સીમાવર્તી પ્રદેશ 180 રેખાંશ ની આરપાર નીકળે છે.અમેરિકાનો 1800 કિમી લાંબો એલ્યુંશિયન ટાપુ સમૂહ અને રશિયાના સાઈબેરિયા નો 400 કિમી પ્રદેશ તે રેખાંશ ની બીજી તરફ આવે છે.આ પ્રદેશોમાં બાકીના દેશ કરતા જુદી તારીખ હોય તે વહીવટી રીતે ફાવે નહિ,એટલે બંને દેશોએ પોતાની સુવિધા ખાતર આંતરરાષ્ટ્રીય દિનાંક રેખાને મરોડી છે.બીજું કે વિષુવવૃત થી શરુ કરીને છેક દક્ષીણ સુધી ક્યાય મોટા દેશો નથી,પણ ટાપુ રૂપી નાના દેશો અનેક છે.આંતરરાષ્ટ્રીય દિનાંક રેખા તે પૈકી માંડ બેએક દેશોને કાપે છે,એટલે સૌએ પોતપોતાની સગવડ મુજબ આંતરરાષ્ટ્રીય દિનાંક રેખા ને તેમના સ્થાનિક વિસ્તાર પુરતી ડાબે-જમણે ખસેડી છે.